Sifat-sifat Dai ke jalan 
Allah 

Di saring bebas dari tulisan Imam al-Svaheed Hassan Al-Banna 

Dai perlu memulai dengan memperbaiki dirinya sebelum 

memperbaiki orang lain. 

Sifat-sifat yang perlu ada pada diri duah ialah: 

1. Kuat tubuh badan 

• Dakwah berat tanggungjawab dan tugas - perlukan badan yang 
sihat dan kuat. 

• Rasulullah saw menitikberatkan soal ini. Maksud Hadis : Mukmin 
yang kuat itu lebih baik dan lebih dikasihi Allah dari mukmin yang 
lemah, tetapi pada keduanya ada kebaikan. 

• Pesanan al-Banna: 

• Memeriksa kesihatan diri, mengamalkan riyadhah dan tidak 
memakan/minum suatu yang merosakkan badan. 

2. Akhlak yang mantap 

• Akhlak kita ialah Al-Quran dan ditunjukkan oleh Nabi saw. 

• Dijelaskan beberapa unsur oleh Imam Al-Banna dalam kewajipan 
dai iaitu sensitif, tawadhu, benar dalam perkataan dan perbuatan, 
tegas, menunai janji, berani, serius, menjauhi teman buruk dll. 


3.Fikiran yang berpengetahuan 

• Perlu berpengetahuan tentang Islam dan maklumat am supaya 
mampu menceritakan kepada orang lain. 

• Perlu bersumberkan kepada Al-Quran dan Hadis dan diterangkan 
oleh ulama yang thiqah. 

• Pesan Imam Banna: Perlu boleh membaca dengan baik, mempunyai 
perpustakaan sendiri dan cuba menjadi pakar dalam bidang yang 
diceburi. 



• Mampu membaca Al-Quran dengan baik, tadabbur, mempelajari 
seerah, kesah salaf dan kaedah serta rahsia hukum yang penting. 


4. Mampu berusaha 

• Walaupun kaya, perlu bekerja. 

• Tidak terlalu mengejar jawatan dalam kerajaan/resmi. 

• Meletakkan jawatan dan tempat kerja mengikut keperluan dakwah 
lebih utama dari gaji dan pendapatan. 

• Melakukan setiap kerja dengan betul dan sebaiknya (ihsan). 

• Menjauhi riba dalam semua lapangan. 

• Menyimpan untuk waktu kesempitan. 

• Menjauhi segala bentuk kemewahan apatahlagi pembaziran. 

• Memastikan setiap sen yang dibelanja tidak jatuh ke tangan bukan 
Islam. 

5^ Akidah yang sejahtera 

• Redha Allah sebagai tuhan, Islam sebagai Agama dan Muhammad 
saw sebagai Nabi. 

• Sentiasa muraqabah Allah dan mengingati akhirat, 
memperbanyakkan nawafil dan zikir. 

• Menjaga kebersihan hati, bertaubat, istighfar, menjauhi dosa dan 
syubhat. 

6. Ibadah yang betul 

• Perlu melakukan ibadat yang meninggikan roh dan jiwanya. 

• Perlu belajar untuk membetulkan amalannya dan mengetahui halal 
dan haram. 

• Tidak melampau atau berkurang (pertengahan). 

7. Mampu melawan nafsu 

• Perlu azam yang kuat untuk melawan kehendak nafsunya dan 
mengikut kehendak Islam. 

• Tidak menghiraukan apa orang kata dalam mempraktikkan Islam. 

• Dai mungkin melalui suasana sukar yang tidak akan dapat dihadapi 
oleh orang yang tidak biasa dengan kesusahan. 

8. Menjaga waktu 

• Waktu lebih mahal dari emas, waktu adalah kehidupan yang tidak 
akan kembali semula. 

• Sahabat sentiasa berdoa agar diberkati waktu yang ada pada 
mereka. 

• ..Aku adalah makhluk baru., menjadi saksi kepada manusia. 

9. Tersusun dalam urusan 

• Untuk manfaatkan waktu dengan baik., perlu penyusunan dalam 
segala urusan. 

• Gunakan segala masa dan tenaga tersusun untuk manfaat Islam dan 
dakwah. 

1 0. Berguna untuk orang lain. 

• Dai umpama lilin yang membakar diri untuk menyuluh orang lain. 

• Dai adalah penggerak dakwah dan Islam. Masa depan Islam, hidup 
mati Islam bergantung kepada dai. 

• Amal Islam ialah untuk menyelamatkan orang lain dari kesesatan. 

• Dai merasa gembira bila dapat membantu orang lain. Paling indah 
dalam hidupnya ialah bila dapat mengajak seorang manusia ke jalan 
Allah. 

10 Pesanan untuk 
Kita 

1. Apabila mendengar azan, segeralah mendirikan solat walau dalam 
keadaan apa sekali pun. 

2. Bacalah al-Qur'an, tatapilah buku-buku, pergilah mendengar 
perkara-perkara yang baik, amalkanlah zikrullah, dan janganlah 
sama sekali membuang masa dengan perkara yang tidak 
berfaedah. 

3. Berusahalah sedaya upaya untuk bertutur dalam bahasa Arab yang 
betul kerana bahasa Arab yang betul itu, adalah satu-satunya syiar 
Islam. 

4. Janganlah banyak bertengkar kerana pertengkaran kosong tidak 
mendatangkan kebaikan. 

5. Janganlah banyak ketawa kerana hati yang sentiasa berhubung 
dengan Allah itu sentiasa tenang lagi tenteram. 

6. Janganlah bergurau kerana umat yang sedang berjuang itu tidak 
mengerti melainkan bersungguh-sungguh dalam setiap perkara. 

7. Janganlah bercakap lebih nyaring daripada kadar yang diperlukan 
oleh pendengar kerana percakapan yang nyaring adalah resmi yang 
sia-sia dan boleh menyakiti hati orang. 

8. Jauhilah daripada mengumpat peribadi orang dan mengecam 
sesebuah; dan janganlah bercakap melainkan apa-apa yang boleh 
memberi kebajikan. 

9. Berkenal-kenalanlah dengan setiap Ikhwan Muslimin yang ditemui 
walaupun dia tidak meminta saudara berkenalan dengannya... asas 
gerakan dakwah kita ialah berkasih sayang dan berkenal-kenalan. 

10. Kewajipan kita lebih banyak daripada masa yang ada; oleh itu 
tolonglah saudaramu agar mereka dapat menggunakan masa 
dengan berfaedah; dan jika anda mempunyai tugas sendiri, 
ringkaskanlah pelaksanaannya. 

USRAH KITA 

MAKSUD USRAH 

Islam memandang sangat mustahak pembentukan ikatan perpaduan 
untuk penganutnya. Ikatan itu dinamakan usrah. Melalui usrah kita 
dapat memimpin penganut Islam ke arah contoh-contoh pujian yang 
tinggi di samping memperkukuh ikatan yang sedia ada. Selain itu, mutu 
ukhuwah antara sesama ahli boleh ditingkatkan, iaitu dengan 
merealisasikan teori dalam perbuatan dan amalan. Oleh itu, kita 
hendaklah memandang berat dan bersedia untuk menjadi batu bata 
yang sihat lagi berguna kepada bangunan keluarga bentukan yang 
mulia ini, iaitu keluarga Islam. 

RUKUN USRAH 

Rukun ikatan usrah ini tiga perkara iaitu berkenalan, bersefahaman, dan 
berimbangan. Kita hendaklah mengambil berat perkara ini dan 
bersungguh-sungguh menjayakannya supaya ikatan itu tidaklah semata- 
mata menjadi beban yang tidak bererti. 

1. Berkenalan 

Rukun usrah yang pertama ialah taaruf (berkenalan) antara satu sama 
lain. Ahli usrah hendaklah berkenal-kenalan serta berkasih sayang 
dengan semangat cinta kepada agama. Kita hendaklah memahami 
pengertian dan hakikat ukhuwah sejati. Elakkan perkara-perkara yang 
boleh mengeruhkan ukhuwah itu. Hal ini boleh dilakukan dengan 
sentiasa menjunjung titah firman Allah dan hadis-hadis Rasulullah s.a.w. 
Jadikan firman Allah dan hadis Rasulullah s.a.w. sebagai perkara yang 
wajib diutamakan. 

Antara firman Allah dan hadis ialah: 

Orang-orang mukmin itu bersaudara-mara. (Al-Hujarat, 26:10) 
Berpeganglah dengan tali Allah semuanya dan janganlah kamu 
berpecah-belah. (Ali Imran, 3:103) 

Orang mukmin bagi orang mukmin itu laksana bangunan yang 
sebahagiannya memperkuatkan sebahagian yang lain. (Hadis ) 
Orang muslim ialah saudara bagi muslim yang lain; ia tidak 
menzaliminya dan tidak juga membiarkannya. (Hadis) 

Perbandingan orang-orang mukmin dalam erti kata kasih sayang 
mereka, dalam perasaan belas kasihan mereka, dan dalam simpati 
mereka adalah laksana badan yang satu. (Hadis) 

2. Bersefahaman 

Rukun usrah yang kedua ialah tafahum (bersefahaman). Kita hendaklah 
berpegang pada kebenaran dengan mengerjakan apa-apa yang 
diperintahkan Allah dan meninggalkan apa-apa yang dilarang-Nya. 
Periksalah diri sendiri dengan sehalus-halusnya sama ada diri kita 
benar-benar mentaati perintah Allah atau terlibat dalam arena 
kederhakaan. Setelah memeriksa diri sendiri, kita hendaklah nasihat- 
menasihati antara satu sama lain apabila kelihatan ada sesuatu yang 
cacat. 

Rakan yang dinasihati itu hendaklah bersikap terbuka dan sanggup 
menerima nasihat dari sahabatnya. Pemberi nasihat pula janganlah 
berubah hati terhadap sahabat yang tersilap itu--walau sejarak sehelai 
rambut sekali pun. Nasihat hendaklah diberi dengan cara yang baik 
tanpa memandang rendah sahabat yang dinasihati itu. Pemberi nasihat 
janganlah menganggap dirinya lebih mulia. Sembunyikan kesilapan 
sahabat itu daripada pengetahuan naqib selama lebih kurang sebulan. 
Ceritakanlah kepada naqib apabila anda tidak berdaya membaikinya. 
Namun demikian, jangan sekali-kali tawar hati terhadap sahabat yang 
silap itu. Sebaliknya, teruskanlah kasih sayang anda terhadapnya 
sehingga Allah melakukan apa-apa perubahan yang dikehendaki-Nya. 

Sahabat yang diberikan nasihat pula janganlah keras kepala. Janganlah 
juga berubah hati walau sejarak rambut sekalipun terhadap si pemberi 
nasihat. Fahamiiah bahawa martabat kasih sayang kerana Allah itu 
adalah setinggi-tinggi martabat bagi pengertian kasih sayang di 
kalangan umat manusia. Nasihat pula adalah satu dasar yang amat 
penting dalam agama Islam. 

Rasulullah s.a.w. bersabda (maksudnya), "Agama itu adalah nasihat." 
Oleh itu, perhatikanlah dalam-dalam pengajaran yang mulia dalam 
hadis ini--mudah-mudahan Allah memberi rahmat kepada kamu. 

3. Berimbangan 

Rukun usrah yang ketiga ialah takaful yang bermaksud memelihara 
nasib sesama sendiri agar tiada sahabat yang terbiar atau terlantar. 
Amalkan rukun ini dengan bersungguh-sungguh, iaitu dengan cara 

menolong memikul bebanan sesama sendiri. Takaful merupakan 
tunjang iman dan inti sari ukhuwah sejati. Takaful boleh dijelmakan 
dengan cara bertanya khabar sesama sendiri, ziarah menziarahi, 
berganti-ganti membuat kebajikan dengan jalan segera menolong 
antara satu sama lain sedaya upaya. 

Sabda Rasulullah s.a.w. (maksudnya), 

"Kalau seseorang daripada kamu itu berjalan kerana hendak menolong 
saudaranya adalah lebih baginya daripada ia beri iktikaf sebulan di 
masjidku ini. (Hadis riwayat ....) 

Sabda baginda lagi (maksudnya), 

"Sesiapa memberikan kesukaan kepada keluarga sesebuah rumah 
orang muslim nescaya tidak lain yang dibalas Allah melainkan dengan 
syurga." (Hadis riwayat ...) 

PERINGATAN 

Dua perkara yang perlu dititikberatkan ialah kehadiran dan pengisian 
tabung usrah . 

Setiap anggota usrah hendaklah menghadiri pertemuan-pertemuan 
yang telah dijadualkan walau bagaimana uzur sekalipun. Setiap anggota 
usrah juga hendaklah menunaikan kewajipannya untuk tabung usrah di 
cawangan usrahnya. Apabila kita dapat menunaikan kewajipan yang 
bersifat perseorangan, kemasyarakatan, dan kewangan seperti di atas, 
maka rukun usrah akan terlaksana dengan jayanya. Sebaliknya, jika 
dicuaikan, maka segala rukun dan peraturan itu akan beransur-ansur 
mundur dan akhirnya terus mati. Dengan matinya peraturan usrah yang 
baik ini, gerakan dakwah akan serugi-ruginya sedangkan gerakan 
dakwah sangat dikehendaki dan menjadi tempat harapan bagi umat 
Islam seluruhnya. 

KANDUNGAN USRAH 

Apakah yang perlu dilakukan dalam pertemuan mingguan usrah yang 
menepati maksud, rukun dan peringatan di atas? Jawapannya mudah: 
Kita mempunyai banyak kewajipan sedangkan masa kita terlalu sedikit. 
Oleh itu pertemuan mingguan kita hendaklah dipenuhkan dengan 
perkara-perkara yang berikut: 

1. Membentangkan Kesulitan 

Setiap anggota membentangkan kesulitan masing-masing. Beri 
perhatian terhadap kesulitan yang diluahkan oleh dan rakan kita dan 
berusahalah mengatasinya. Lakukan hal ini dalam suasana ukhuwah 
sejati dan dengan niat kerana Allah. Dengan demikian dapatlah 

diperkuatkan lagi asas saling percaya-mempercayai dan tali hubungan 
ukhuwah dapat diperkukuhkan. 

Rasulullah s.a.w. bersabda, maksudnya, "Orang mukmin itu cermin bagi 
saudaranya. " 

Sabda Rasulullah s.a.w. lagi (maksudnya): 

Perbandingan orang-orang mukmin dalam erti kata kasih sayang 
mereka, dan dalam erti kata timbang rasa simpati mereka adalah 
laksana badan yang satu, iaitu apabila mana-mana anggota 
mengadukan hal turut menangguhkan seluruh badan dengan berjaga 
malam dan merasai demam. 

2. Bermuzakarah 

Anggota usrah hendaklah bermuzakarah iaitu bertukar-tukar fikiran 
dalam urusan Islam. Teliti risalah yang diedarkan oleh pucuk pimpinan 
kepada seluruh cawangan usrah. Elakkan pertengkaran atau bertikam 
lidah kerana semuanya itu adalah dikira "haram" menurut undang- 
undang usrah. Muzakarah hendaklah merupakan penerangan dan 
penjelasan dengan tidak melanggar batas-batas sopan santun yang 
sempurna dan dengan cara harga-menghargai fikiran yang datang 
daripada semua pihak dalam muzakarah itu. Apabila hendak ditutup 
satu-satu perbincangan, atau hendak dibuat keputusan mengenai apa- 
apa cadangan, atau hendak diberi penjelasan lanjut mengenai 
cadangan yang hendak ditimbangkan itu, maka perkara itu hendaklah 
diserahkan kepada naqib supaya beliau sempat terlebih dahulu 
mengemukakannya kepada pucuk pimpinan. 

Jangan dibuat keputusan dengan cara terburu-buru. Tuhan mencela 
umat-umat manusia yang bersikap terburu-buru dengan firman-Nya 
yang bermaksud : 

Dan apabila datang kepada mereka sesuatu perkara tentang keamanan 
atau ketakutan maka mereka pun terus mencanangkannya. 

Setelah Allah S.W.T. mencela mereka yang berperangai begitu maka 
Tuhan tunjukkan pula apa-apa yang semestinya dilakukan apabila 
tersua dengan suasana seperti itu dengan firman-Nya yang bermaksud: 
Kalaulah mereka kembalikannya kepada Rasul dan kepada pihak 
berkuasa antara mereka sendiri nescaya orang-orang yang 
menimbangkannya itu mengetahui hakikatnya. 

3. Kajian Buku 

Adakan studi (penelitian) terhadap sesebuah kitab yang bermutu. 
Jelmakan studi itu dalam kehidupan harian walaupun hanya sekadar 
mengamalkan bermuka manis. Panduan daripada buku boleh 

disampaikan dalam taklimat sesuatu projek seperti menziarahi orang 
sakit; menolong orang-orang yang berhajat (walaupun hanya sekadar 
kata-kata yang baik), mencari dan bertanyakan hal tentang anggota 
yang tidak kelihatan bersama-sama kumpulan, menanggung bebanan 
anggota yang terputus rezeki. Semuanya itu dapat menambahkan lagi 
tali ukhuwah dan dapat melipatgandakan perasaan kasih sayang dalam 
hati masing-masing. 

4. Aktiviti Sokongan 

Untuk mengukuhkan ikatan persaudaraan sesama sendiri, kita 
hendaklah mengadakan rehlah, lawatan, aktiviti lasak seperti 
mendayung sampan, mendaki gunung dan berbasikal. Kita hendaklah 
juga mengadakan aktiviti khusus seperti berpuasa (seminggu sekali 
atau dua minggu sekali), solat Subuh berjemaah di masjid dan 
giamullail. 

ENAM PEGANGAN KITA 

LANDASAN Nabi-nabi yang telah lalu itu) ialah orang-orang yang 
menyampaikan risalah Allah, serta mereka takut melanggar perintah-Nya 
dan mereka pula tidak takut kepada sesiapa pun melainkan kepada Allah. 
Dan cukuplah Allah menjadi penghitung (akan segala apa yang dilakukan 
oleh makhluk-makhluk untuk membalasnya.) (Al-Ahzab, 27:39) Lihat 
juga As-Saba, 34:46-50. 

• Agama hanya dapat dirasakan oleh sesiapa yang menegakkannya 
dalam dirinya. 

• Bahagia dan saadah hanya akan dirasakan oleh orang yang 
membela keyakinan, kebenaran dan keadilan. 

• Kemenangan dan kejayaan hakiki hanya akan diberikan kepada 
para pejuang yang rela berkorban, kuat menahan penderitaan dan 
kepapaan. 

• Kesabaran dan ketahanan beijuang hanya akan diberikan kepada 
mukmin yang mendekatkan diri kepada Allah S. W. T. 

• Tegaklah dengan keyakinan dan peijuangan kerana makna dan 
guna hidup terletak pada keyakinan peijuangan. 

• Belajar memanfaatkan diri guna kepentingan cita dan agama. 

KEMANA ARAH 
KITA...? 

"Al-lslam itu satu nizam, satu sistem hidup yang 
lengkap, yang syumul, yang merangkum! setiap 
realiti hidup. Jadi islam itu adalah negara dan 
tanahair ataupun pemerintahan dan ummah. 

Dia adalah akhlak dan kekuatan serta rahmah dan 
keadilan, dia adalah kebudayaan dan undang-undang 
ataupun ilmu dan kehakiman, dia adalah mata benda 
dan harta ataupun usaha dan kekayaan, dia adalah 
jihad dan dakwah ataupun tentera dan fikrah 
sebagaimana dia sebagai aqidah dan ibadah". 

• Dalam dasar pertama dari RUKUN FAHAM oleh Al-lmam Asy-Syahid 
Hassan Al-Banna rahimahullah. 

• Penghayatan Islam sebagai satu nizam hidup menjadi kewajipan 
setiap peribadi muslim untuk diterjemahkan. 

• Untuk merealisasi cita-cita ini, terdapat beberapa cabaran kepada 
individu yang menjadi pendokong cita-cita tersebut. 

• Mesti menjadi contoh dan teladan yang baik. Bererti menunaikan 
segala rukun Islam, mengikuti Sunnah dan cara hidup Rasulullah 
s.a.w, menjauhi segala perkara yang syubahat atau yang samar- 
samar, menjauhi segala yang haram, sentiasa mengingati Allah 
dalam setiap perkara. Dalam rumahtangganya, ahlinya mestilah 
beriltizam dengan segala ajaran Islam serta menjaga adab- 
adabnya. 

• Ikhlas serta bertawakkal kepada Allah. Agar seruannya dapat 
menembusi dan menawan hati yang diseru. Bererti setiap 
pertuturan, bergerak dan berjalan, serta tingkah-lakunya tiada 
kepentingan lain semata untuk Islam. 

• Luas pembacaan, mengikuti segala peristiwa, pergolakan, 
perkembangan suasana dan semasa serta mengetahui aliran- 

aliran pemikiran semasa. Lantas mampu mengemukakan Islam 
dengan baik, terang, jelas, mudah difahami dan menarik agar 
dapat membaiki suasana ditengah gelombang kesesatan dan 
tidak sebaliknya. Firman Allah; “Serulah (manusia) kepada jalan 
Tuhanmu dengan hikmah dan nasihat yang baik dan bantahlah 
mereka dengan cara yang baik". surah An Nahl:125 

• Berusaha memahami taraf, kedudukan, tingkatan akal dan 
pemikiran orang yang diseru. 

• Tahu serta bersifat objektif agar tidak mensia-siakan. 

• Mulakan seruannya dengan menekan masaalah aqidah dan iman. 
Bermula beriman kepada Allah sehingga Islam itu adalah satu- 
satunya cara hidup yang lengkap dan sempurna. Jelaslah Aqidah 
Islamiah itu menjadi asas kepada pembentukan peribadi, 
keluarga, masyarakat dan negara. Sebagaimana contoh yang 
telah ditunjuk oleh Rasulullah s.a.w. bagi menyelamatkan 
manusia daripada azab neraka. Baginda sentiasa bersabar diatas 
gangguan dan siksaan keatas baginda malah sentiasa berdoa, 
sabdanya: “Wahai Tuhanku berilah hidayat kepada kaumku, 
kerana sesungguhnya mereka tidak mengetahui". 

• Ingatlah! Ini adalah amanah yang besar, bilangannya sedikit, 
laluannya penuh cubaan dan rintangan lantas sentiasalah 
bermunajat kepada Allah. Al-lmam Asy-Syahid Hassan Al-Banna 
pernah berkata; 

"Jadilah kamu dengan manusia itu seperti sepohon pokok buah-buahan, 
mereka melemparnya dengan batu dan dia (pokok) melemparkan 
kepada mereka dengan buahnya". 

Doa [kafan Hati Kita 

Ya Allah.. Sesungguhnya Engkau Maha 
Mengetahui bahawa hati-hati ini telah 
berhimpun di sini kerana kasih sayang 
kerana Mu. Mereka telah bertemu untuk 
mentaatiMu. Mereka telah bersatu di bawah 
dakwah M u., dan mereka telah berjanji untuk 
menolong syariatMu. 

Oleh itu Ya Allah.. 

Eratkanlah ikatan hati-hati ini. Kekalkanlah 
kasih sayangnya. Berilah petunjuk ke 
jalanMu. Penuhilah Ya Allah hati-hati kami ini 
dengan cahayaMu yang tidak akan padam- 
padam. Ya Allah, terangilah hati-hati kami ini 
dengan limpahan iman dan keindahan 
tawakkal kepadaMu. Ya Allah, hidupkan hati- 
hati kami ini dengan mengenaliMu, dan . . . 
Kemudiannya matikanlah kami semua 
sebagai syaheed di jalanMu. 

Ya Allah.. Engkaulah Tuhan se baik-baik 
penjaga dan sebaik-baik penolong. 

LaiU&l 


<J& JA& JjJUJ 

AJjA Aj | 

^»,k<all (ja Ui& j 

^Hail AJI jS jjj 

^iutaJl o jc- f IauJI Caaaj 
f .tfl JJj £jJ AjAS AJ 

f IL £ jjj lf UI 

Lul j£ Aa^ joj 

LLujLxa U ij^c. 

V Uluil ^lj <jalaJ 
^ A'AaW ^Sf I LLa (Jaatauali 
lAAA <> £jjJI Jl 
(jlj ubuJl t kJa j 


fijLHI Jlwcu JpJl jA 
Jualiil 

dJluji JaLvaJl I j4^°l 
JlaLJl 

tSJ^i Ujia. jS ^ Afll ^aj 
^ j^jJl j)W^ <oil ^Jl LUa^J 
^ jiJI jja ujj <y* 

(jji liuJ H! ^Jl SlCJ 
LHIjjj <&l j _^iC' Cakia 
(>jll 

uiui <jjaJi iS as cjjLj 
^aj^aII 

UjIJ ^^aA]| La I j| Jjljj j 

u>^4 

Hal j I j) JllJj IHj 
ij ±$1\ (JIjuj Lal ji£il Lkl 
dLaill <jaa2 Lal j 

SlaaJI ciauJa tJUiajV lAl 


^aj talSj I jflAJj AJVI £jjj Jj^aj lalfl 

^| J^aliil lj& ijall (jk j^aJl ^Jl 
Jj-salill ai^jail 


Sifat Da’i 

Sifat-Sifat 

D 

a'l 

Usrah Kita, 
Pegangan Kita 
& Arah Kita 

Sifat D a’ i 16 



Imam Al-Banna 

